Syklaami Hetki-imetystunika - Hujaus | Hujaus
Protokappale Hetki - Syklaami imetystunika 3/4 hiha
Hetki Syklaami sivusta
HUOM! Kyseinen tunika on protokappale. Ainoana erona varsinaiseen Hetki-tunikaan on imetysluukun sivussa olevat rypytykset, jotka tuovat luukkukappaleeseen hiukan enemmän korkeutta.
Meiltä on kovasti toivottu imetystunikaa, ja nyt voimme ylpeydellä vastata tähän toiveeseen! Hetki-imetystunika on malliltaan imarteleva ja se sopii monenlaiselle vartalolle. Tunikan pääntie on pyöreä ja juuri sopivan kokoinen ettei kumartelua tarvitse varoa. Helma on pyöreä ja takaa pidempi kuin edestä, helma peittää takapuolen myös käsiä nostaessa. Tunika levenee pikkuhiljaa rinnan alta jättäen vatsalle mukavasti tilaa, olematta kuitenkaan säkkimäinen. Tunikassa on myös käytännölliset taskut.
Imetys onnistuu helposti siten, että rinnan alle ulottuva etukappale nostetaan ylös. Tämän luukun alla on toinen etukappale, joka on muotoiltu niin, että se jää juuri sopivasti rintojen alle. Se ei paina rintoja ja tekee samalla imetysluukun käytöstä erittäin helppoa. Olemme kehittäneet imetysluukkua entisestään ja luukun osat menevät nyt vielä aiempaa enemmän päällekkäin, ja päällimmäinen luukkukappale ulottuu hieman alemmas. Päällimmäinen luukku pysyy napakasti kiinni kuminauhan ansiosta, eikä rupea ajan kuluessa lörpöttämään. Luukku maastoutuu näppärästi kuosikankaaseen, jolloin se on entistäkin huomaamattomampi. Imetysluukun helppokäyttöisyyden vuoksi säilyy toinen käsi koko ajan vapaana lapsen pitelyyn. Julki-imetyskin sujuu huomaamattomasti ja voit rauhassa keskittyä vaikkapa kahvitteluun lapsesi ruokkimisen lomassa.
Materiaalina on Portugalissa suomalaisomisteisessa tehtaassa neulottu ja digipainettu luomupuuvilla-elastaanitrikoo. Puuvilla on GOTS-sertifioitua ja kankaalla on Öko-tex 100 -sertifikaatti. Kauniin Syklaami-kuosin on suunnitellut meille Tiina Taivainen. Syklaamikuosissa on siniharmaa pohjaväri, jonka eläväinen pinta on toteutettu osin vesivärein. Kuvituksena on kukkia, lehtiä ja perhosia, joita on väritetty mm. viivatekniikalla sekä huolettomasti vesiväreillä vaaleanpunaisen ja harmaan eri sävyillä.